Den Vest-Sjællandske Avis, 1826-02-11
Med sand Glæde befinder jeg mig igien i deres Forsamling. Opmærksom paa Gemyternes Bevægelse og de offentlige Anliggenders Gang, var jeg af den Mening, at der var ingen paatrængende Bevæggrund til at forsamle dem tidligere end til den Tid, da jeg havde sat mig det for, min Forudseenhed er bleven retfærdiggjort og jeg ønsker mig til Lykke med, at Jeg ikke har forkortet den Rolighed, hvorpaa De kunde giøre Regning. Døden har borttaget een af mine ædelmodigste Allierede midt i hans Løbebane, og dette Tab har dybt bedrøvet mit Hierte. Jeg modtager fra Hs. Efterfølger ligesom fra alle Magter de bestemteste Forsikringer og Fortsættelsen af deres venskabelige Sindelag, og jeg har den Tillid, at den gode Forstaaelse imellem mine Allierede og mig til at vedligeholde Nationernes Rolighed, skal ikke blive forstyrret. Med Hs. Brittiske Majestæt har jeg afsluttet en Convention, som vil giøre de Betingelser, som begge Kongerigers og deres Coloniers Skibsfart for nærværende Tid er underkastet, mere lige og mindre trykkende; Jeg forventer lykkelige Følger af denne Overeenskomst for vor Søehander. Jeg har besluttet mig til at bestemme St. Domingos endelige Skjebne. Det var Tid at lægge det saa smertelige Saar, og giøre en Ende paa en Tingenes Tilstand, som var til Skade for saa mange Jnterresser. Den definitive Adskillelse, af denne Colonie, som længere end i 30 Aar har været tabt vil forskaffe Sikkerhed for dem, som vi have beholdet. Angaaende den Godtgiørelse, som jeg har forbeholdet de forrige Planteurer, udkræves en Lov, som skal blive dem forelagt. - Jeg vil ufortøvet lade Dem meddeele Regningerne for 1824, Oversigten af Udgifterne og Jndtægterne for Aaret 1825 og Budgettet for Aaret 1827. Da vor Handels og Jndustries Fremskridt med hver Dag forøger Jndtægterne af Skatterne af Consumptionen og af Omsætningen, saa vil det blive mueligt at forbedre vor hellige Religions Tieneres Kaar, at forøge de Pengesummer, som ere anviiste til andre Grene af Administrationen, og paa nye at giøre Skatterne 19 Millioner mindre, som allerede i dette Aar ere blevne nedsatte. - De ville mine Herrer ønske mig Lykke til paa denne Maade ved Fremskridtene. af vor indvortes Velfærd at have fundet Midler og Udveie til at lette de offentlige Byrder, som ere meest trykkende for de Skattepligtige. – Lovgivningen maae sørge for alle de borgerlige Selskabers Fornødenheder ved Forbedringer, som successive blive indførte. Den fremskridende og Principet. for den monarkiske Regiering saa væsentlig modstridende Parcellering af Grundeiendomme vilde svække de Garantier som Chartet tilstaaer, min Throne og mine Undersaatter. Der skal blive foreslaget Dem mine Herrer Midler til hvorledes den Overeensstemmelse, som bør finde Sted imellem den politiske og borgerlige Lov kan blive gienoprettet, og den arvede Eiendom kan blive conserveret i Familierne, uden dog at indskrænke Frie heden til at disponere over sine Eiendomme. Conserveringen af Familierne fører til det som Staterne fremfor alting behøver, og som isærdeleshed Frankerige trænger til efter saamange afvexlende Forhold, nemlig til politisk Fasthed og Garantering. – De ville mine Herrer fuldføre de Planer, som jeg har udkastet, og bestandig for hielpe til at sikre meere og meere de Nationers Lykke som Forsynet har betroet til min Omsorg. De ere vist ikke meere end jeg foruroligede af de uoverlagte Bekymringer, som endnu forurolige nogle Gemytter, uagtet den Sikkerhed som vi nyde; denne Sikkerhed, mine Herrer, vil ikke blive forstyrret, De kunne giøre Regning paa, at jeg med samme Omhyggelighed skal vaage over alle Statens Jnterresser og jeg skal vide at forene alt det, som udøvelsen af de lovlige Frieheder, Opretholdelsen, af Orden og Undertrykkelsen af Tøilesløsheder udkræver. Strax derpaa blev Møden ophævet: Fra alle Sider gienlød det Udraab leve Kongen, leve Bourbonnerne, og under Kanonernes Torden begav Hs. Majestæt og Prinserne og den Kongl. Familie, sig igiennem Museets Gallerier tilbage til Tullerierne.